பக்கத்துப்பெட்டியில் சில இளைஞர்கள் தங்களுடைய பனியன்களையும், டிரவுசர்களையும் காயப்போட்டுக் கொண்டிருந்தார்கள். இதில் எல்லோரும் அதிகாலை வந்து இந்த ரயிலில் வந்து சேர்ந்தவர்கள் அல்ல. சென்னையில் செவ்வாய்க்கிழமை பெய்த மாமழையில் மழை அகதிகளாக மாறிய லட்சக்கணக்கானோரில் சிலருக்கு இந்த ரயில் புகலிடமாக இருக்கிறது. இன்று இரவு தங்கவும் தூங்கவும் இதுதான் உறைவிடம்.